Λεώς

: *Το όνομα *'Λεώς** μπορεί επίσης να εμφανιστεί ως μια μορφή της λέξης [[Λέων]] (Λέοντας)''.

Στην [[ελληνική μυθολογία]], το όνομα **Λεώς** (), μπορεί να αναφέρεται στα εξής πρόσωπα: 

* **Λεώς**. [[Επώνυμος ήρωας]] της [[Λεοντίδα φυλή|Λεοντίδος φυλής]] και ένας από τους επώνυμους ήρωες των [[Αρχαία Αττική|αττικών]] [[Φυλές (αρχαία Ελλάδα)|φυλών]], των οποίων τα αγάλματα ήταν στο [[Μνημείο των Επωνύμων Ηρώων]], στην αθηναϊκή [[Αρχαία Αγορά της Αθήνας|Αγορά]], κοντά στη Θόλο, το [[Πρυτανείο]] και παραπλεύρως του [[Μητρώο Αρχαίας Αγοράς Αθήνας|Μητρώου]] (του παλαιού Βουλευτηρίου των 500). Ήταν γιος του [[Ορφέας|Ορφέως]] και είχε γιο τον [[Κύλανθος|Κύλανθο]] και τρεις κόρες, την [[Πραξιθέα]] (ή Φασιθέα ή Φρασιθέα), τη [[Θεόπη]] και την [[Ευβούλη]]. Υπακούοντας σε χρησμό του [[Μαντείο των Δελφών|Μαντείου των Δελφών]], σύμφωνα με μια εκδοχή θυσιάστηκε ο ίδιος και σύμφωνα με άλλη εκδοχή θυσίασε τις κόρες του, προκειμένου να ανακουφίσει την πόλη των [[Αρχαία Αθήνα|Αθηνών]] από [[επιδημία]] ή πείνα. Μια περιοχή στην Αττική και ένα [[Ηρώον]] ειπώθηκε ότι έλαβε το όνομα «Λεωκόριον» μετά τη θυσία των θυγατέρων του Λεώ (). Στην πραγματικότητα όμως, ο μύθος περί των θυγατέρων του Λεώ θα μπορούσε αντίστροφα να είχε εφευρεθεί για να εξηγήσει το τοπωνύμιο αυτό.
* **Λεώς ο Αγνούσιος**. Κήρυκας από τον δήμο του [[Αγνούς| Αγνούντος]], ο οποίος πληροφόρησε ή πρόδωσε στον [[Θησέας|Θησέα]] την επικείμενη επίθεση του [[Πάλλαντας|Πάλλαντα]] και των γιων του, των [[Παλλαντίδες|Παλαντίδων]] εναντίον του. Σύμφωνα με την μυθολογία, ο Πάλλας (γιος του [[Πανδίων|Πανδίονα]], αδελφός του Αιγέα και θείος του Θησέα) και οι [[Παλλαντίδες]] (οι 50 γιοι του), μετά τον θάνατο του [[Αιγέας|Αιγέα]], δεν αναγνώριζαν ως νόμιμο διάδοχο του [[Βασιλείς της Αρχαίας Αθήνας|αττικού βασιλείου]] τον [[Θησέας|Θησέα]] και διεκδίκησαν το θρόνο του. Ο Θησέας, ο οποίος απουσίαζε αρχικά στην [[Κρήτη]] έμαθε, ότι στον δήμο του [[Γαργηττός|Γαργηττού]] έχει εδραιωθεί η κυριαρχία των Παλλαντιδών και ότι έχει γίνει μεταφορά της πρωτεύουσας στην Παλλήνη. Όταν επιστρέφει ξανά στην Αθήνα κηρύττεται πόλεμος με τους Παλλαντίδες. Η μία πτέρυγα των Παλλαντιδών με επικεφαλής τον Πάλλαντα ανέμενε το Θησέα στη νοτιοανατολική διέξοδο του Υμηττού, στη περιοχή του δήμου του [[Σφηττός|Σφηττού]], ενώ η δεύτερη στήνει ενέδρα στη βορειοανατολική είσοδο στη περιοχή του δήμου του [[Γαργηττός|Γαργηττού]]. Ο Θησέας όμως καθώς είχε πληροφορηθεί τα σχέδιά τους από τον κήρυκα Λεώ με μια αιφνιδιαστική επίθεση κατορθώνει να εξοντώσει την δεύτερη ομάδα του Γαργηττού και να διασκορπίσει τη πρώτη ομάδα του Σφηττού, εδραιώνοντας την εξουσία του στην αρχαία [[Αρχαία Αθήνα|Αθήνα]]. Ο κήρυκας Λέοντας ο Αγνούσιος, ο οποίος πληροφόρησε τον Θησέα, ήταν πλέον για τους κατοίκους του [[Γαργηττός|Γαργηττού]], του [[Σφηττός|Σφηττού]], της [[Παλλήνη Αντιοχίδας|Παλλήνης]] και των άλλων συμμαχικών δήμων, μισητός ως προδότης, ενώ ήταν σεβαστός και τιμώμενος στο δήμο του. Από τότε υπήρχε ένταση μεταξύ των δήμων αυτών και είχαν απαγορευτεί οι γάμοι μεταξύ κατοίκων του Αγνούντα και της Παλλήνης, ενώ οι κάτοικοι της Παλλήνης δεν χρησιμοποιούσαν καν τη φράση «ἀκούετε λεῷ» (=ακούετε άνθρωποι), λόγω της ομοφωνίας της λέξης «λεῷ» (=άνθρωποι), με το όνομα «Λεώ». Οι κάτοικοι του [[Αγνούς| Αγνούντος]], αντιθέτως, θυσίαζαν και απέδιδαν τιμές προς τον Λεώ, ως τιμώμενο πρόσωπο.

== Παραπομπές==
<references />

==Πηγές – βιβλιογραφία==
**Πρωτογενείς πηγές** 
* [[Παυσανίας]], «Ελλάδος περιήγησις», [[s:Ελλάδος περιήγησις/Αττικά|«Αττικά», 5.2]].
* [[Πλούταρχος]], «[[Βίοι Παράλληλοι]]», «Θησεύς», [[s:Βίοι Παράλληλοι/Θησεύς|13.1-3]].

**Δευτερογενείς πηγές'''
* Deborah Lyons, "Gender and Immortality: Appendix - A Catalogue of Heroines". Princeton University Press, 1996, ISBN 9780691606217, ISBN 9780691635026, under Leo korai.

Λεως
Κατηγορία:Μυθολογία της αρχαίας Αττικής
Κατηγορία:Μυθολογία της αρχαίας Αθήνας